ญี่ปุ่น-เกาหลีใต้เล็งทำข้อตกลงสว็อปสกุลเงินร่วมกันหากจำเป็น
ญี่ปุ่น-เกาหลีใต้เล็งทำข้อตกลงสว็อปสกุลเงินร่วมกันหากจำเป็น ทั้งนี้ ญี่ปุ่นและเกาหลีใต้สิ้นสุดการทำข้อตกลงฉบับเก่าระยะเวลา 14 ปีเมื่อเดือนก.พ.ปีที่แล้ว โดยมีความเป็นไปได้มากยิ่งขึ้นที่ทั้งสองประเทศจะกลับมาทำข้อตกลงดังกล่าวต่อ หลังบรรลุข้อตกลงในการยุติปมพิพาททาสทางเพศสมัยสงครามโลกเมื่อเดือนที่แล้ว
14 ม.ค. 2559

สำนักข่าวเกียวโดรายงานว่า นายโยชิฮิเดะ สึกะ เลขาธิการคณะรัฐมนตรีญี่ปุ่น เปิดเผยว่า ญี่ปุ่นกำลังเตรียมการทำข้อตกลงสว็อปสกุลเงินร่วมกับเกาหลีใต้หากจำเป็น
โดยนายสึกะเปิดเผยว่า “ผมยังไม่ได้รับรายงานเกี่ยวกับการเจรจาว่าด้วยประเด็นดังกล่าวโดยเฉพาะในขณะนี้ แต่เราจะร่วมมือกันอย่างเหมาะสมหากจำเป็น”
เลขาฯคณะรัฐมนตรีญี่ปุ่นแสดงความเห็นดังกล่าว หลังนายยู อิล โฮ รองนายกรัฐมนตรีเกาหลีใต้ฝ่ายเศรษฐกิจ ซึ่งดำรงตำแหน่งรัฐมนตรีด้านกลยุทธ์และการเงินด้วยนั้น ออกมาเปิดเผยเมื่อวันจันทร์ที่ผ่านมาว่าก่อนเข้ารับตำแหน่งว่า เกาหลีใต้อาจพิจารณากลับมาทำข้อตกลงสว็อปสกุลเงินร่วมกับญี่ปุ่น
ทั้งนี้ ญี่ปุ่นและเกาหลีใต้สิ้นสุดการทำข้อตกลงฉบับเก่าระยะเวลา 14 ปีเมื่อเดือนก.พ.ปีที่แล้ว โดยมีความเป็นไปได้มากยิ่งขึ้นที่ทั้งสองประเทศจะกลับมาทำข้อตกลงดังกล่าวต่อ หลังบรรลุข้อตกลงในการยุติปมพิพาททาสทางเพศสมัยสงครามโลกเมื่อเดือนที่แล้ว